Krajevna skupnost Rožna Dolina

Vipavska cesta 16b

5000 Nova Gorica

Datum: 26.6.2013


ZADEVA:
POROČILO O REALIZACIJI FINANČNEGA NAČRTA 
V OBDOBJU 1.1. – 30.6.2013
Uvod:

Svet KS zelo konservativno vodi porabo sredstev po postavkah proračuna, saj je bilo s sprejetjem rebalansa proračuna MONG občutno zmanjšanje na posameznih postavkah. Glede na to, da ni možno natančno planirati potrebna vlaganja oziroma intervencije smo v prvih petih mesecih zadrževali izvajanje aktivnosti, v drugem polletju pa računamo realizirati plan v celoti.
36 - KS ROŽNA DOLINA
04  SKUPNE ADMINISTRATIVNE SLUŽBE IN SPLOŠNE JAVNE STORITVE

0403  Druge skupne administrativne službe

04039003  Razpolaganje in upravljanje z občinskim premoženjem

36105  Investicije in investicijsko vzdrževanje stvarnega premoženja

Na tej postavki nismo porabili nič sredstev, v načrtu je začetek gradnje objekta v Rožni Dolini, vendar se še vedno čaka na odločitev o investiciji na parkirišču pri marketu, ki bo posledično vplivala tudi na našo investicijo.
06  LOKALNA SAMOUPRAVA

0602  Sofinanciranje dejavnosti občin, ožjih delov občin in zvez občin

06029001  Delovanje ožjih delov občin

36101  Delovanje KS

Na teh postavkah je poraba v okviru plana, do manjših odstopanj je prišlo zaradi dinamike posameznih aktivnosti, predvsem pri tekočih transferjih neprofitnim organizacijam in ustanovam. Nekatere postavke pa so v celoti porabljene, saj so zapadle v plačilo v celoti v prvem polletju.
36102  Prireditve in praznovanja

Sredstva na tej postavki še niso porabljene, saj načrtujemo »krajevni praznik« v zadnji dekadi meseca junija, bo pa zagotovo v celoti porabljena.
13  PROMET, PROMETNA INFRASTRUKTURA IN KOMUNIKACIJE

1302  Cestni promet in infrastruktura

13029001  Upravljanje in tekoče vzdrževanje občinskih cest

36103  Vzdrževanje krajevnih poti po KS

Na območju KS je potrebno sanirati kar nekaj odsekov krajevnih poti. Glede na vremenske razmere v prvem kvartalu letošnjega leta se je tovrstne aktivnosti zamaknilo v drugo polovico leta. Sredstva bodo zagotovo porabljena, saj so za kar dve tretjin manjša od prvotnega načrta.
15  VAROVANJE OKOLJA IN NARAVNE DEDIŠČINE

1502  Zmanjševanje onesnaženja, kontrola in nadzor

15029001  Zbiranje in ravnanje z odpadki

36104  Kontejnerska mesta

Na območju KS imamo več potreb po ureditvi kontejnerskih mest, najnujnejše je urediti manjše kontejnersko mesto pri bivšem »Primexu«, saj so sedaj kontejnerji kar na pločniku ob državni cesti. Za ureditev tega pa moramo pridobiti stavbno pravico od lastnika, kar ureja oddelek na MONG. Do konca leta bomo plan zagotovo realizirali.
36108  Odškodnine za komunalno deponijo

Ta postavka je namenjena odškodninam zaradi vpliva na bivalne pogoje bližnjim krajanom. Po sklepu Sveta KS, v letošnjem letu ne bo več KS sklepala poravnav s krajani, ampak naj bi to izvajal občinska uprava MONG. V sled navedenega ta sredstva ne bodo porabljena na tej postavki, pričakujemo pa, da se bo poraba odrazila na eni od postavk proračuna MONG                             

18  KULTURA, ŠPORT IN NEVLADNE ORGANIZACIJE

1805  Šport in prostočasne aktivnosti

18059001  Programi športa

36107  Športna igrišča

Glede na skromna sredstva namenjena za športna igrišča, se Svet še ni dokončno odločil glede prioritet vlaganj. 
Zaključek: 

Do zaključka leta načrtujemo v celoti realizacijo plana in s tem porabo sredstev, razen na postavki 36108, ker bodo te odškodnine verjetno izplačane neposredno iz proračuna MONG.

